stanford-oval/wikipedia huggingface dataset:
Aria Airin lento 1525

| Aria Airin lento 1525 |
| --- | --- |
 Onnettomuuskoneen kaltainen Aria Airin Il-62M.
Yhteenveto
Päivämäärä:  24. heinäkuuta 2009
Onnettomuustyyppi:  lentäjän virhe
Tapahtumapaikka:  Mašhad, Iran
 :  36°14′06″N, 059°38′27″E
Lähtöpaikka:  Mehrabadin kansainvälinen lentoasema, Teheran, Iran
Määränpää:  Mašhadin kansainvälinen lentoasema, Mašhad, Iran
Kuolleita:  16
Eloonjääneitä:  157
Lentokone
Konetyyppi:  Iljušin Il-62M
Lentoyhtiö:  Aria Air
Rekisteritunnus:  UP-I6208
Matkustajia:  156
Miehistöä:  17
Aria Airin lento 1525 oli Aria Airin reittilento Teheranista Mašhadiin. 24. heinäkuuta 2009 sen laskukiito meni pitkäksi. Lennolla käytetty Iljušin Il-62M törmäsi muuriin kiitotien loputtua kesken, jolloin 11 miehistön jäsentä ja viisi matkustajaa eli 16 koneessa olleista 173 ihmisestä kuoli.
Lento lähestyi Mašhadia liian kovalla nopeudella, ja sen pyörät koskettivat maata vasta kilometrin päässä kiitotien alusta. Lentomekaanikko käytti suihkujarruja koneen hidastamiseen sen ollessa vielä ilmassa ja sulki ne juuri ennen laskeutumista. Kun hän laskeutumisen jälkeen yritti taas käyttää suihkujarruja, ei hän huomannut niiden olevan suljettuina, ja käänsi sen sijaan moottorit 1 ja 4 täydelle teholle. Kun miehistö huomasi, ettei kone hidastu, lentomekaanikko sammutti moottorit 2 ja 3 ja hätäjarrutus aloitettiin. Siitä huolimatta koneella oli nopeutta vielä 200 kilometriä tunnissa, kun kiitotie loppui kesken. Sen nokkateline katkesi ja vasemmanpuoleinen pääteline ajautui ojaan, jolloin kone kääntyi vasemmalle ja törmäsi seinään. Törmäys murskasi koneen keulan matkustamon kuudenteen penkkiriviin asti.
Onnettomuuden pääsyyksi todettiin miehistön jäsenten heikko kommunikointi ja yhteistyö.
Bronson Club

| Bronson Club |
| --- | --- |

Yritysmuoto:  osakeyhtiö
Perustettu:  2007
Toimitusjohtaja:  Jesse Fryckman
Kotipaikka:  Helsinki
Toimiala:  elokuvat
Omistaja:  Solar Films 50 %
Kotisivu:  bronson.fi
Infobox OKVirheellinen NIMI-arvo: 
Bronson Club Oy on suomalainen elokuvatuotantoyhtiö. Se perustettiin vuonna 2007 tuottamaan uuden sukupolven tekijöiden elokuvia. Vuonna 2009 Solar Films osti siitä osake-enemmistön. Bronson Clubin tuottajana ja toimitusjohtajana toimii Jesse Fryckman. [lähde? ]
Bronson Clubin tuottamia elokuvia

Hulluna Saraan / Love and Other Troubles, ohjaaja Samuli Valkama (2012)
Kulman pojat, ohjaaja Teppo Airaksinen (2012)
Convict, ohjaaja Lauri Randla (2012)
Uroot, ohjaaja Oskari Sipola (2011)
Ella ja Aleksi – Yllätyssynttärit, ohjaaja Juuso Syrjä (2011)
Elokuu, ohjaaja Oskari Sipola (2011)
Veijarit, ohjaaja Lauri Nurkse (2010)
Reindeerspotting – pako Joulumaasta, ohjaaja Joonas Neuvonen (2010)
Pikkuveli, ohjaaja Oskari Sipola (2009)
Sauna, ohjaaja AJ Annila (2008)
Aiheesta muualla

Bronson Club (Arkistoitu – Internet Archive)
Bolt (yritys)

| Bolt |
| --- | --- |

Perustettu:  2013
Perustaja:  Markus Villig
Kotipaikka:  Tallinna, Viro
Toimiala:  Liikenne
Liikevaihto:  1,3 miljardia euroa (2022)
Kotisivu:  https://bolt.eu
Infobox OKVirheellinen NIMI-arvo: 
Bolt (aiemmin Taxify, alun perin mTakso) on virolainen ohjelmistoyritys, jonka päätoimiala on taksitilausohjelmistojen luominen. Bolt-mobiilisovelluksen avulla asiakkaat voivat tilata ajoneuvon henkilökohtaiseen kuljetukseen; Bolt välittää sekä takseja että yksityiskuljettajia eli matkanjakajia.
Helmikuusta 2019 lähtien Bolt toimii 30 maassa ja sadassa kaupungissa Euroopassa, Afrikassa, Länsi-Aasiassa, Meksikossa ja Australiassa. Bolt-alustalla on yli 25 miljoonaa käyttäjää. Boltin pääkonttori sijaitsee Tallinnassa, Virossa.
Historia

Markus ja Martin Villig perustivat yrityksen vuonna 2013 tavoitteenaan luoda yhteinen alusta Viron ja Latvian takseille. Palvelu avattiin Tartossa ja Tallinnassa elokuussa 2013. Vuonna 2014 Bolt kansainvälistyi ja laajeni Riikaan ja Vilnaan. Palvelun alun leviämistä hankaloitti yhtiön valinta suosia sopimuskumppaneina taksinkuljettajia taksiyritysten sijaan. Tähän liittyi päätös olla näyttämättä taksiyritysten logoja sovelluksessa, joten monet taksiyritykset alkoivat ohjata asiakkaitaan käyttämään muita taksitilauksen välittäjiä, kuten Taxofonia ja Taxigotia.
Elokuussa 2018 Bolt aloitti yhteistyön Didi Chuxingin, maailman suurimman kyytipalvelualustan, kanssa. Kumppanuuden myötä Didi sijoitti Boltiin ja tuki yhtiön kasvua Afrikassa ja Euroopassa. Martin Villig ja Haichen Wang ovat myös Boltin hallituksen jäseniä.
Toukokuussa 2018 investointikierrosta johti saksalainen autovalmistaja Daimler. 175 miljoonan euron sijoituksella yhtiön markkina-arvo nousi yli miljardiin dollariin, mikä nosti Boltin yksisarvisen asemaan.
Boltin perustaja ja johtaja Markus Villig on vuoden 2018 Äripäevän rikkaiden listan neljännellä sijalla.
Sovelluksen käyttäminen

Bolt-mobiilisovellus on saatavilla iOS-, Android- ja Windows Phone -alustoille. Palvelun käyttäminen edellyttää, että käyttäjä lataa sovelluksen, luo käyttäjätunnuksen ja valitsee sopivan maksutavan: käteinen, korttimaksu, sovelluksen sisäinen maksu eli Bolt-maksu tai Telia-maksu (Telian sopimusasiakkaiden puhelinlasku). Sen jälkeen on vahvistettava matkan alkamispaikka ja tilattava ajoneuvo. Valinnan vahvistamisen jälkeen tilaus osoitteella saapuu suoraan taksinkuljettajan puhelimen näytölle. Kun kuljettaja on vahvistanut tilauksen, asiakas näkee kuljettajan nimen ja ajoneuvoon liittyvät tiedot. Matkan päätteeksi on mahdollista jättää palautetta taksinkuljettajan palvelusta.
Aiheesta muualla

Boltin kotisivu
Nuori, mutta kiireinen, Postimees, 17.8.2013
Aloittavat yritykset keksivät uudelleen taksitilauksen, Eesti Päevaleht, 28. lokakuuta 2013
Virossa luotu taksisovellus Taxify laajenee Latviaan (Arkistoitu – Internet Archive), Kahvel, 13.2.2014
Marko Reikop testaa Taxify-sovellusta suorana ETV :ssä, Ringvaade, 18.2.2014
Taxify: käyttäjiä ei kiinnosta sovelluksen ulkoasu, vaan saamansa arvo, IT-uutisia, 22.5.2014
Taxify-taksisovellus keräsi 1,4 miljoonan euron investoinnin laajentuakseen Euroopassa, Techcrunch, 22.12.2014
Aivar Pau . Taxify sai kiinalaisen hallituksen jäsenen, Postimees, 1.8.2017
Taxifyn uusi nimi on uhattuna, suomalainen yritys haluaa Boltin tavaramerkin mitätöidä, Geenius, 19.3.2019
Aivar Pau. Bolt livahtaa lakia vasikoissaan, Postimees, 28.1.2020
Bolt-taksi Tallinnassa.
ChangesTwoBowie

| ChangesTwoBowie David Bowie |
| --- | --- | --- |

Kokoelmalevyn tiedot
 Äänitetty : 1971–1980
 Julkaistu: marraskuu 1981
 Tyylilaji: glam rock taiderock soul disko
 Kesto: 44.14
 Levy-yhtiö: RCA Records
Listasijoitukset
  22. (28. marraskuuta 1981)   23. (12. joulukuuta 1981)   28. (17. tammikuuta 1982)   35. (23. helmikuuta 1982)   68. (1982)
David Bowien muut kokoelmalevyt
| The Best of Bowie 1980 | ChangesTwoBowie 1981 | The Best of David Bowie 1969/1974 1997 |
ChangesTwoBowie on David Bowien marraskuussa 1981 julkaistu kokoelma-albumi. Se on jatkoa vuonna 1976 julkaistulle kokoelmalle ChangesOneBowie, ja materiaali on vuosilta 1971–1980. Kappale ”Wild Is the Wind” julkaistiin singlenä promootiotarkoituksena. Se oli sisältynyt jo vuoden 1976 studioalbumille Station to Station.
Kappaleet

Kaikki kappaleet kirjoittanut David Bowie, ellei toisin mainita.
Aladdin Sane – 5.08 (albumilta Aladdin Sane)
Oh! You Pretty Things – 3.13 (Hunky Dory)
Starman – 4.13 (Ziggy Stardust)
1984 – 3.25 (Diamond Dogs)
Ashes to Ashes – 3.39 (Scary Monsters (and Super Creeps))
Sound and Vision – 3.03 (Low)
Fashion – 3.24 (Scary Monsters (and Super Creeps))
Wild Is the Wind – 5.59 (Station to Station, säv. Dmitri Tjomkin/Ned Washington)
John, I’m Only Dancing (Again) – 6.59 (single vuodelta 1979)
DJ – 3.23 (Lodger, säv. Bowie/Brian Eno/Carlos Alomar)
Changhua

| Changhua |
| --- | --- |


 Changhua
 Koordinaatit: 24°04′0″N, 120°32′0″E 
Valtio:  Taiwan
Piirikunta:  Changhuan piirikunta
Väkiluku (2018)  (arvio):  232 729
 
 www.changhua.gov.tw/english/ 
Infobox OKVirheellinen NIMI-arvo: 
Changhua (myös Zhanghua, Jhanghua; kiin.: 彰化; pinyin: Zhānghuà; Pe̍h-ōe-jī: Chiong-hòa)  on kaupunki Taiwanin länsiosassa. Vuoden 2018 arvion mukaan siellä asui 232 729 asukasta.
Changhua tunnetaan suuresta Buddhan patsaastaan. Betonista tehty patsas on 30 metriä korkea, ja sijaitsee Baguavuoren huipulla. Se näkyy selkeällä säällä koko kaupunkiin.
Aiheesta muualla

Kuvia tai muita tiedostoja aiheesta Changhua Wikimedia Commonsissa
Östermyran suuralue

| Östermyra |
| --- | --- |
 Östermyran kartano
Kaupunki:  Seinäjoki
Suuralue nro:  7
Väkiluku:  11 019   (31.12.2022)
Kaupunginosat:   Kärki  Pajuluoma  Simuna  Soukkajoki  Törnävä 
Östermyra on Seinäjoen suuralue kantakaupungin etelälaidalla. Siihen kuuluvat kaupunginosat ovat Törnävä, Simuna, Pajuluoma, Soukkajoki ja Kärki. Suuralueen väkiluku oli 9 991 joulukuussa 2016.
Kaupunginosat

Kärki
Pajuluoma
Simuna
Soukkajoki
Törnävä
Kuvia

Törnävänsaarella järjestettävä Provinssi-festivaali on yksi Suomen suurimmista rockmusiikkifestivaaleista.
Pajuluoman asuintaloja
Hotelli Sorsanpesä
Bronson Pelletier

| Bronson Pelletier> Henkilötiedot |
| --- | --- |
Koko nimi:  Bronson Pelletier
Syntynyt: 31. joulukuuta 1986 (ikä 37) Kanada
Ammatti:  näyttelijä
Näyttelijä
Merkittävät roolit:  Jared   Twilight – Uusikuu   Twilight – Epäilys
Aiheesta muualla
IMDb 
Bronson Pelletier (s. 31. joulukuuta 1986) on kanadalainen televisionäyttelijä. Hänen tunnetuin roolinsa on Jack Sinclair TV-sarjasta Renegadepress.com. Hänellä on myös rooli TV-sarjassa Dinosapien. Pelletierin ensimmäinen elokuvarooli on Jared-ihmissusi elokuvassa Twilight – Uusikuu, joka perustuu Stephenie Meyerin luoman kirjasarjan romaaniin Uusikuu. Hän jatkaa rooliaan Jared-ihmissutena vuoden 2010 jatko-osassa Twilight – Epäilys, joka taas perustuu romaaniin Epäilys.
Pelletier on ollut vuosina 2006 ja 2007 ehdolla Leo Awards -palkinnon saajaksi sekä vuonna 2007 Gemini Awards -palkinnon saajaksi.
Hän on Cree-intiaani.
Filmografia

| Vuosi | Suomenkielinen nimi | Alkuperäinen nimi | Rooli | Huomioita |
| --- | --- | --- | --- | --- |
| 2007 | Dinosapien | Dinosapien | Kit Whitefeather | TV-sarja, 4 jaksoa |
| 2005 - 2008 | Renegadepress.com | Renegadepress.com | Jack Sinclair | TV-sarja, 7 jaksoa |
| 2009 | Twilight – Uusikuu | The Twilight Saga: New Moon | Jared | Elokuva |
| 2010 | Twilight – Epäilys | The Twilight Saga: Eclipse | Jared | Elokuva |
Aiheesta muualla

Branson Pelletier Internet Movie Databasessa. (englanniksi)
Anna Batjuško

| Mitalit> Maa:   Valko-Venäjä.Naisten painonnosto. Olympialaiset  | Mitalit> Maa:   Valko-Venäjä.Naisten painonnosto. Olympialaiset  | Mitalit> Maa:   Valko-Venäjä.Naisten painonnosto. Olympialaiset  | Maa:   Valko-Venäjä> Naisten painonnosto. |
| --- | --- | --- | --- |
|  Hopeaa | Ateena 2004 | painonnosto 63kg |  |
Anna Batjuško (ven. Анна Евгеньевна Батюшко, 24. lokakuuta 1981 Pinsk Valko-Venäjä) on valkovenäläinen painonnostaja ja olympiamitalisti. Seuratasolla Batjuško edustaa Dynamo Vitebskiä. Hän on edustanut maataan olympiatasolla kolme kertaa. Sydneyssä 2000 hän sijoittui kahdeksanneksi, Ateenassa 2004 hän voitti hopeaa naisten painnoston 63 kilon sarjassa ja Pekingissä 2008 hän oli oman sarjansa seitsemäs.
Bronte

Bronte voi tarkoittaa:
Paikannimi

Bronte, kaupunki Sisiliassa
Bronte, kaupunginosa Sydneyssä
Sukunimi

Brontë, täsmennyssivu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bronte”, voi hakea sivunnimihaulla, laajalla sivunnimihaulla tai tekstihaulla.
Campos

Campos voi tarkoittaa seuraavia:
Adrián Campos (1960–2021), espanjalainen Formula 1 -kuljettaja
Arsenio Martínez Campos (1831–1900), espanjalainen kenraali, Espanjan pääministeri 1879
Briana Campos (s. 1994), meksikolainen jalkapalloilija
Dario Campos (s. 1948), brasilialainen katolinen piispa
Djalma Campos (s. 1987), angolalainen jalkapalloilija
Eduardo Campos (1965–2014), brasilialainen poliitikko
Francisco de Campos Barreto (1877–1941), brasilialainen katolinen piispa
Jorge Campos (s. 1966), meksikolainen jalkapalloilija
Jorge de Amorim Campos, Jorginho (s. 1964), brasilialainen jalkapalloilija
Jorge Luis Campos (s. 1970), paraguaylainen jalkapalloilija
José Melhado Campos (1909–1996), brasilialainen katolinen piispa
Manuel Ferraz de Campos Sales (1841–1913), Brasilian presidentti 1898–1902
Marco Campos (1976–1995), brasilialainen autourheilija
Miguel Irízar Campos (1934–2018), espanjalais-perulainen katolinen piispa
Oscar Campos Contreras (s. 1947), meksikolainen katolinen piispa
Paulo Mendes Campos (1922–1991), brasilialainen kirjailija ja toimittaja
Paulo de Tarso Campos (1895–1970), brasilialainen katolinen arkkipiispa
Ramón Campos (1925–2017), filippiiniläinen koripalloilija
Raúl Campos (s. 1987), espanjalainen futsalpelaaja
Tony Campos (s. 1973), yhdysvaltalainen laulaja ja basisti
Campos, kunta Mallorcalla, Espanjassa
São José dos Campos, kaupunki São Paolon osavaltiossa Brasiliassa
Campos Meta 1, espanjalaisen Formula 1 -talli HRT F1:n entinen nimi
Campos Racing, espanjalainen pikkuformulatalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Campos”, voi hakea sivunnimihaulla, laajalla sivunnimihaulla tai tekstihaulla.
Antikomintern-sopimus

Japanin Saksan-suurlähettiläs Kintomo Mushakoji ja Saksan ulkoministeri Joachim von Ribbentrop allekirjoittamassa Antikomintern-sopimusta.
Turkki liittyi sopimukseen tarkkailijana 18. kesäkuuta 1941.
Antikomintern-sopimus oli Saksan ja Japanin välinen antikommunistinen sopimus, joka allekirjoitettiin 25. marraskuuta 1936 Berliinissä, Saksassa. Sopimus oli suunnattu Kommunistista internationaalia (Komintern) ja etenkin Neuvostoliittoa vastaan. Japani oli ärsyyntynyt Kiinan ja Neuvostoliiton hyökkäämättömyyssopimuksesta elokuussa 1936 sekä lentokoneiden ja ammusten myynnistä kiinalaisille.
Sopimuksessa Saksa ja Japani sitoutuivat neuvottelemaan ”yhteisten etujensa suojelemisesta” ja sopivat, ettei kumpikaan solmisi mitään sopimuksia Neuvostoliiton kanssa. Saksa suostui myös tunnustamaan Japanin nukkehallituksen Mantšuriassa. Myös Italia liittyi 6. marraskuuta 1937 sopimukseen, joka oli tuolloin jo enemmän brittiläisvastainen. Propagandatarkoituksessa Adolf Hitler ja Benito Mussolini kuitenkin esiintyivät ensisijaisesti länsimaisen sivistyksen puolustajina neuvostokommunismia vastaan.
Antikomintern-sopimuksesta tuli pohja 2. syyskuuta 1940 solmitulle kolmen vallan sopimukselle, jossa kolme akselivaltaa liittyivät liittoutuneita vastaan. Saksan ja Neuvostoliiton solmima hyökkäämättömyyssopimus (Molotov–Ribbentrop-sopimus) oli Antikomintern-sopimuksen vastainen. Japani irtautui sopimuksesta, mutta liittyi myöhemmin kolmen vallan sopimukseen.
Antikomintern-sopimus elvytettiin vuonna 1941 Saksan hyökättyä Neuvostoliittoon. Suomi liittyi siihen syksyllä 1941, kun ulkoministeri Rolf Witting osallistui allekirjoitustilaisuuteen Berliinissä. Britannia julisti sodan Suomelle itsenäisyyspäivänä 6. joulukuuta 1941. Japani ei liittynyt Saksan aloittamaan hyökkäykseen Neuvostoliittoa vastaan, vaan hyökkäsi sen sijaan Yhdysvaltoja vastaan Pearl Harborissa.
Antikomintern-sopimus raukesi akselivaltojen kukistuessa.
Allekirjoittajavaltiot

Bulgarian kuningaskunta
Espanja
Italian kuningaskunta
Itsenäinen Kroatian valtio
Japanin keisarikunta
Mantšukuo
Romanian kuningaskunta
Saksa
Slovakian tasavalta
Suomi
Tanska
Turkki
Unkarin kuningaskunta
Wang Jingwein hallitus Kiinassa
Antikulttiliike

Antikulttiliike on uususkontojen sosiaalisia ongelmia vastaan toimivia ryhmiä. Yleensä sekulaaria kulttien vastaista toimintaa sanotaan antikulttiliikkeeksi, uskonnollista vastakulttiliikkeeksi. Antikulttiliike syntyi vastauksena 1960-luvun lopun ja 1970-luvun alun uusien uskonnollisten liikkeiden aaltoon. Monien uususkontojen vastaisten järjestöjen toiminta keskittyy neuvontaan, tietoisuuden lisäämiseen ja poliittiseen kampanjointiin.
Historia ja toiminta

1900-luvun alussa kulttien vastainen toiminta oli lähinnä kristillisten kirkkojen harjoittamaa ”harhaoppisina” pidettyjen, monesti lahkoiksi kutsuttujen yhteisöjen kuten Jehovan todistajien ja mormonien arvostelua.
Uusia uskontoja nousi 1960-luvuilla. Ne saattoivat olla voimakkaan johtajan hallitsemia pieniä eristyneitä yhteisöjä. Ulkopuoliset huolestuivat muun muassakulttien jäsenten määräilystä ja ”aivopesusta”, mahdollisista huonoista elinoloista kulttien sisällä sekä kulttien johtajien harjoittamasta kulttiin kuuluvien hyväksikäytöstä. 1970-luvun lopulla kulttivastaisuus sai pontta Jonestownin joukkoitsemurhasta.
Vuonna 1972 yhdysvaltalainen Ted Patrick aloitti jyrkän kulteista pois käännyttämisen, jota kutsui poisohjelmoinniksi. Siinä kulttiin joutunut sieppattiin lainvastaisesti ja pidettiin vankina soveltaen siepatun uskon vastaisia taktiikoita. Poisohjelmointi oli muodissa 1980-luvulla, mutta se on nyt harvinaista. Uudelleenohjelmointi on antikulttiliikkeissä pyritty korvaamaan vapaaehtoisuuteen pohjautuvalla ”poistumisneuvonnalla”. Monet antikulttiliikkeen väitteistä kulttien toimintaa selittävinä tekijöinä on useissa tieteellisissä tutkimuksissa kiistetty, muun muassa kulttien harjoittama aivopesu.
Patrickin antikulttijärjestöä FREECOG kutsuttiin lopulta nimellä CAN (Cult Awareness Network). Skientologiakirkko haastoi CAN:n oikeuteen ja CAN kaatui oikeusjutun kuluihin ja korvauksiin. CAN joutui Skientologiakirkon haltuun.
Muun muassa Ranskassa on voimakas kulttien vastainen liike. Suuret kirkot ovat olleet varovaisia kulttien vastaisten liikkeiden tukemisessa, koska ne ovat pelänneet mahdollisten uskontoja koskevien hallinnollisten toimien kaventavan myös kirkkojen omaa liikkumatilaa.
Suomen antikulttijärjestö on Uskontojen uhrien tuki UUT, joka perustettiin 1987 ja rekisteröitiin 1993.
Charlie Louvin

Charlie Louvin
Charles Elzer Loudermilk, taiteilijanimeltään Charlie Louvin (7. heinäkuuta 1927 – 26. tammikuuta 2011) oli yhdysvaltalainen countrymuusikko. Hän tuli tunnetuksi toisena veljeksenä Louvin Brothers -kokoonpanosta; Ira Louvin (s. 1924) kuoli jo 20. kesäkuuta 1965.
Louvin syntyi Henagarissa, Alabamassa, mutta aloitti uransa Tennesseessä. Lyhyitä katkoja aiheutui palvelusta toisessa maailmansodassa ja Korean sodassa. Louvin julkaisi veljensä kanssa useita hittejä; tunnetuimpien singlejulkaisujen joukossa on "Little Reasons".
Veljekset esiintyivät jo 1950-luvulla vakituisesti Grand Ole Opryssä. Charlie jatkoi uraansa Iran kuoleman jälkeen muun muassa esiintymällä Bonnaroossa vuonna 2007. Hän on julkaissut myös uusia albumeita.
Veljeksille myönnettiin paikka Country Music Hall of Famesta vuonna 2001.
Louvin kuoli tammikuussa 2011, 83-vuotiaana, kotonaan Bell Bucklessa, Tennesseessä. Hän sairasti haimasyöpää.
Campodoro

| Campodoro |
| --- | --- |
 vaakuna
 Campodoro
 Koordinaatit: 45°29′0″N, 11°45′0″E 
Valtio:  Italia
Alue:  Veneto
Maakunta:  Padova
Hallinto:  
 – Pormestari:  Massimo Ramina
Pinta-ala:  
 – Kokonaispinta-ala:  11,16 km²
Korkeus:  23 m
Väkiluku (31.12.2015):  2 685
 – Väestötiheys:  241 as./km²
Aikavyöhyke:  UTC+1
 – Kesäaika:  UTC+2
Postinumero:  35010
Suuntanumero(t):  049
 
 www.comune.campodoro.pd.it 
Infobox OKVirheellinen NIMI-arvo: 
Campodoro on kunta Koillis-Italiassa Veneton alueella Padovan maakunnassa. Kunta sijaitsee noin 12 kilometriä Padovasta luoteeseen. Kunnassa asuu vajaat 3 000. Sen pinta-ala on 11,16 km2. Väestötiheys on 241 asukasta/km2 (2015).
Campodoron kunnan keskus on samanniminen kylä. Kuntaan kuuluvat lisäksi seuraavat kylät: Bevadoro, Torrerossa.
Campodoron naapurikunnat ovat Camisano Vicentino (VI), Grisignano di Zocco (VI), Mestrino, Piazzola sul Brenta, Villafranca Padovana.
Österreichische Basketball Bundesliga

| Österreichische Basketball Bundesliga ÖBL |
| --- | --- |

Laji:  koripallo
Maa(t):   Itävalta
Perustettu:  1947
Joukkueita:  12
Hallitseva mestari:  Xion Dukes Klosterneuburg
Sivusto:  www.oebl.at
Österreichische Basketball Bundesliga on Itävallan korkein koripallosarja. Kauteen 2008–2009 asti liiga oli nimeltään A-Liga. Sen jälkeen sponsorinimeksi vaihdettiin Admiral Basketball Bundesliga.
Sarjasysteemi

12 joukkuetta pelaavat kaksinkertaisen sarjan. Runkosarjan kuusi parasta joukkuetta pääsevät jatkosarjaan (H1), jossa ratkotaan parit pudotuspeleihin. Runkosarjan kuusi huonointa joukkuetta pelaavat jatkosarjan (H2), jonka kaksi parasta joukkuetta pääsevät pudotuspeleihin. H1:n ensimmäiseksi sijittunut joukkue saa H2:n toiseksi parhaan joukkueen ja H1:n toiseksi sijoittunut joukkue saa H2:n ensimmäiseksi sijoittuneen joukkueen vastaansa. Puolivälierät, välierät ja finaali pelataan paras viidestä-menetelmällä.
Joukkueet kaudella 2012–2013

Gmunden
Traiskirchen
BasketClubs Vienna
Fürstenfeld
Kapfenberg
Oberwart
Güssing
St. Pölten
Graz
Wels
Klosterneuburg
Aiheesta muualla

Virallinen kotisivu (saksaksi)
Charlie Mariano

Charlie Mariano
Charlie Mariano (12. marraskuuta 1923 – 16. kesäkuuta 2009) oli yhdysvaltalainen alttosaksofonisti. Hän syntyi Bostonissa ja opiskeli Berklee College of Musicissa.
Mariano oli vuosina 1959–1967 naimisissa jazzpianisti Toshiko Akiyoshin kanssa. Akiyoshin ohella hän työskenteli muiden muassa Charles Mingusin ja Stan Kentonin kanssa.
Näyttelijä-muusikko Monday Michiru on Marianon tytär.
Antje Möldner-Schmidt

| Mitalit | Mitalit | Mitalit |  |
| --- | --- | --- | --- |
|  Antje Möldner-Schmidt (2015) |  Antje Möldner-Schmidt (2015) |  Antje Möldner-Schmidt (2015) |  |
Maa:   Saksa
Naisten yleisurheilu
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Kultaa | Zürich 2014 | 3 000 m esteet |  |
|  Pronssia | Helsinki 2012 | 3 000 m esteet |  |
Antje Möldner-Schmidt (s. 13. kesäkuuta 1984 Potsdam-Babelsburg) on saksalainen yleisurheilija, joka kilpailee estejuoksussa. Hän voitti 3 000 metrin estejuoksussa Euroopan-mestaruuden Zürichissä 2014 ajalla 9.29,43 ja saavutti pronssia Helsingin EM-kilpailuissa 2012. Lisäksi Möldner-Schmidt on sijoittunut 3 000 metrin esteissä Lontoon olympialaisissa seitsemänneksi, Moskovan MM-kilpailuissa 2013 ja Berliinin MM-kilpailuissa 2009 kahdeksanneksi. Hänen ennätyksensä 3 000 metrin estejuoksussa on 9.18,54, jonka hän juoksi Berliinin MM-kilpailuissa.
Möldner-Schmidt sijoittui vuonna 2005 Madridin EM-hallikilpailuissa kuudenneksi ja Erfurtin alle 23-vuotiaiden EM-kilpailuissa kolmanneksi 1 500 metrin juoksussa.
Arndís Anna K. Gunnarsdóttir

| Arndís Anna K>  Gunnarsdóttir |
| --- | --- |

Kansanedustaja
 2021–  
Ryhmä/puolue:  Piraattipuolue
Vaalipiiri:  Reykjavíkurkjördæmi suður
Henkilötiedot
Syntynyt: 3. helmikuuta 1982 (ikä 42) Reykjavík
Kansalaisuus:  Islanti
Tiedot
Puolue:  Piraattipuolue
Arndís Anna Kristínardóttir Gunnarsdóttir (s. 3. helmikuuta 1982) on islantilainen piraattipuolueen poliitikko, joka on istunut kansanedustajana Alþingissä vuodesta 2021 lähtien.
Arndís syntyi Reykjavíkissä. Hän valmistui Islannin yliopistosta oikeustieteen kandidaatiksi vuonna 2007 ja maisteriksi vuonna 2009. Vuonna 2013 hän suoritti oikeustieteen maisterintutkinnon Leuvenin katolisessa yliopistossa. Vuosina 2009–2011 hän työskenteli lakimihenä LEX-lakiasiaintoimistossa. Vuonna 2011 hän työskenteli lastensuojeluvirastossa. Vuosina 2011–2012 hän työskenteli lakimiehenä sisäministeriössä. Vuosina 2014–2020 hän työskenteli lakimiehenä Islannin Punaisella ristillä. Vuoden 2021 parlamenttivaaleissa hänet valittiin Alþingiin.
Aracruz

Aracruzin logo.
Aracruz oli brasilialainen yritys, joka tuotti sellua ja paperia. Aracruz perustettiin 1972 São Paulossa. Liikevaihto oli vuonna 2007 1,9 mrd. $. Vuonna 2009 yritys fuusioitui VCP :n kanssa ja uuden yrityksen nimeksi tuli Fibria.
Veracel on Stora Enson ja Aracruzin yhdessä perustama tehdas Brasiliassa. Tehdas käynnistyi vuonna 2005. Tehdas tuottaa 900 000 tn sellua vuodessa. Valmistuessaan se oli maailman suurin eukalyptussellua valmistava tehdas.
Aiheesta muualla

Yrityksen kotisivu (Arkistoitu – Internet Archive)
Suomen liikekumppani vaikeuksissa Brasiliassa[vanhentunut linkki] YLE 10.3.2009
900 brasilialaisnaista kapinaan Stora Ensoa vastaan[vanhentunut linkki] Voima 3-2009